Comitetul Executiv al UEFA va stabili gazdele finalelor competiţiilor europene de fotbal la nivel de club care vor avea loc în 2026 şi 2027 în cadrul unei reuniuni programate să se desfăşoare pe 22 mai în capitala Irlandei, Dublin, informează EFE.
Reuniunea respectivă, care va avea loc între 9:00 şi 13:00, ora locală, înaintea finalei actualei ediţii a Europa League, în care se vor înfrunta Atalanta Bergamo şi Bayer Leverkusen, pe Dublin Arena, în aceeaşi după-amiază, va servi pentru alegerea locurilor de disputare pentru competiţiile UEFA la nivel de club pentru anii 2026 şi 2027, precum şi procedura tragerii la sorţi pentru EURO 2025 feminin, turneu care va fi găzduit de Elveţia.
De asemenea, alte puncte care vor fi discutate în acea zi sunt regulamentul pentru Supercupa UEFA 2024/2025, regulamentul pentru competiţiile feminine şi masculine sub 17 ani şi sub 19 ani din 2024/2025, precum şi regulamentul pentru Campionatul European Under-19 la futsal 2024/2025, printre altele.
România va găzdui anul viitor turneul final al Campionatului European Under-19.